text: Muslimer får baderum i Varde 
  07 juni 2011 kl. 07.01
  Varde Kommune har indrettet et baderum, hvor muslimer kan tage afsked med afdøde slægtninge, som ritualerne foreskriver.
  Pårørende til afdøde muslimer kan fremover låne et lokale på plejecenteret Carolineparken i Varde, hvor de kan tage afsked, der følger islams ritualer. 
  Det er et baderum, hvor den døde muslimer kan gøres klar til begravelse.
  Det glæder Integrationsrådets formand, Abder Razak Jenayah:
  - Vi er i Integrationsrådet meget stolte over, at muslimer i hele Varde Kommune nu har mulighed for at have dette rum til rådighed. Jeg er helt sikker på, at de vil sætte pris på det og føle sig respekteret. Det er et vigtigt skridt for en god integration, siger Abder Razak Jenayah.
  